CELEX: 32009D0126
Language: hu
Date: 2009-02-13 00:00:00
Title: 2009/126/EK: A Bizottság határozata ( 2009. február 13. ) Franciaország tengerentúli megyéiben a növényeket és növényi termékeket károsító szervezetek elleni védekezésre vonatkozó programhoz 2009-re nyújtandó közösségi pénzügyi hozzájárulásról (az értesítés a C(2009) 801. számú dokumentummal történt)

14.2.2009   
            
            
               HU
            
            
               Az Európai Unió Hivatalos Lapja
            
            
               L 44/79
            
         
      A BIZOTTSÁG HATÁROZATA
   
   (2009. február 13.)
   Franciaország tengerentúli megyéiben a növényeket és növényi termékeket károsító szervezetek elleni védekezésre vonatkozó programhoz 2009-re nyújtandó közösségi pénzügyi hozzájárulásról
   (az értesítés a C(2009) 801. számú dokumentummal történt)
   (Csak a francia nyelvű szöveg hiteles)
   (2009/126/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az Unió legkülső régiói részére egyedi mezőgazdasági intézkedések megállapításáról szóló, 2006. január 30-i 247/2006/EK tanácsi rendeletre (1) és különösen annak 17. cikke (3) bekezdése első albekezdésének első mondatára,
   mivel:
   
               (1)
            
            
               Franciaország tengerentúli megyéiben a termesztési feltételek a növénytermesztésre vonatkozó különleges intézkedéseket tesznek szükségessé. Ezen intézkedések költséges növény-egészségügyi intézkedéseket is magukban foglalnak.
            
         
               (2)
            
            
               A Franciaország tengerentúli megyéiben, az Azori-szigeteken és Madeirán a növényeket vagy növényi termékeket károsító szervezetek elleni védekezésre irányuló programok Közösség által támogatható intézkedéseinek meghatározásáról szóló, 2007. szeptember 10-i 2007/609/EK bizottsági határozat (2) meghatározza a Franciaország tengerentúli megyéiben, az Azori-szigeteken és Madeirán a növényeket és növényi termékeket károsító szervezetek elleni védekezésre irányuló programok keretében a Közösség által támogatható intézkedéseket.
            
         
               (3)
            
            
               A francia hatóságok benyújtották a Bizottságnak a Franciaország tengerentúli megyéiben alkalmazandó növény-egészségügyi intézkedéseket meghatározó 2009. évi programot. E program – az esetleges közösségi pénzügyi hozzájárulásra figyelemmel – meghatározza az elérendő célokat, a várható eredményeket, a végrehajtandó intézkedéseket, azok időtartamát és költségét. A programban előírt intézkedések eleget tesznek a 2007/609/EK határozat követelményeinek.
            
         
               (4)
            
            
               A közös agrárpolitika finanszírozásáról szóló, 2005. június 21-i 1290/2005/EK tanácsi rendelet (3) 3. cikke (2) bekezdése a) pontjának értelmében a növény-egészségügyi intézkedéseket az Európai Mezőgazdasági Garanciaalapból kell finanszírozni. Ezen intézkedések pénzügyi ellenőrzése céljából az említett rendelet 9., 36. és 37. cikkét kell alkalmazni.
            
         
               (5)
            
            
               Az e határozatban előírt intézkedések összhangban vannak a Növény-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A Franciaországnak nyújtott, a Franciaország tengerentúli megyéiben a növényeket és növényi termékeket károsító szervezetek elleni védekezésre irányuló, 2009. évi hatósági programhoz történő közösségi pénzügyi hozzájárulást a melléklet A. részében meghatározottaknak megfelelően jóváhagyják.
   Ez a hozzájárulás a melléklet B. része szerint nem haladhatja meg az összes támogatható kiadás 60 %-át, és összege legfeljebb 246 660 EUR lehet (héa nélkül).
   2. cikk
   (1)   100 000 EUR előleget kell fizetni Franciaország kifizetés iránti kérelmének kézhezvételétől számított 60 napon belül.
   (2)   A pénzügyi hozzájárulás fennmaradó része akkor fizethető ki, ha az e programra vonatkozó végleges végrehajtási jelentést elektronikus formában legkésőbb 2010. március 15-ig benyújtják a Bizottságnak.
   E jelentés az alábbiakat tartalmazza:
   
               a)
            
            
               a teljes program tömör technikai értékelése (beleértve a fizikai és minőségi célok teljesítésének mértékét, az elért haladást), a közvetlen növény-egészségügyi és gazdasági hatás értékelése; valamint
            
         
               b)
            
            
               pénzügyi kimutatás, mely alprogramonként és intézkedésenként tünteti fel a ténylegesen felmerült kiadásokat.
            
         (3)   Franciaország a melléklet B. részében meghatározott indikatív költségvetési bontást illetően kiigazíthatja az egyazon alprogramon belüli különböző intézkedések közötti finanszírozást az adott alprogramra vonatkozó közösségi hozzájárulás mértékének 15 %-áig, feltéve hogy ezáltal a programban szereplő támogatható kiadások teljes összegét nem lépi túl, és a program fő célkitűzéseit nem veszélyezteti.
   Minden kiigazításról tájékoztatja a Bizottságot.
   3. cikk
   Ezt a határozatot 2009. január 1-jétől kell alkalmazni.
   4. cikk
   Ennek a határozatnak a Francia Köztársaság a címzettje.
   
      Kelt Brüsszelben, 2009. február 13-án.
      
         
            a Bizottság részéről
         
         Androulla VASSILIOU
         
         
            a Bizottság tagja
         
      
   
   
      (1)  HL L 42., 2006.2.14., 1. o.
   
      (2)  HL L 242., 2007.9.15., 20. o.
   
      (3)  HL L 209., 2005.8.11., 1. o.
   
      MELLÉKLET
      2009. ÉVI PROGRAM ÉS INDIKATÍV KÖLTSÉGVETÉSI BONTÁS
      A.   rész
      PROGRAM
      A program négy alprogramból áll:
      
                  1.
               
               
                  Franciaország tengerentúli megyéire vonatkozó alprogram:
                  
                              a)
                           
                           
                              1.1. intézkedés: a károsító szervezetek kimutatására szolgáló, mennyiségi polimeráz-láncreakción (PCR) alapuló módszerek kidolgozása;
                           
                        
                              b)
                           
                           
                              1.2. intézkedés: támogatás a citrusfélék átviteléhez;
                           
                        
            
                  2.
               
               
                  a Martinique megyére vonatkozó alprogram:
                  
                              a)
                           
                           
                              2.1. intézkedés: növény-egészségügyi felmérések és növény-egészségügyi kérdések integrált kezelésére szolgáló eszközök létrehozása;
                           
                        
            
                  3.
               
               
                  a Francia Guyana megyére vonatkozó alprogram:
                  
                              a)
                           
                           
                              3.1. intézkedés: a rizstermesztésre vonatkozó mezőgazdasági növény-egészségügyi figyelmeztető rendszer irányítása;
                           
                        
            
                  4.
               
               
                  a Guadeloupe megyére vonatkozó alprogram:
                  
                              a)
                           
                           
                              4.1. intézkedés: a gyümölcslegyekre vonatkozó felügyeleti hálózat irányítása;
                           
                        
                              b)
                           
                           
                              4.2. intézkedés: idegenforgalmi tevékenység során a károsító szervezetek behurcolása kockázatának kezelése.
                           
                        
            B.   rész
      INDIKATÍV KÖLTSÉGVETÉSI BONTÁS
      
                  (EUR-ban, a különféle várható eredmények feltüntetésével)
               
            
                  Alprogramok
               
               
                  Eredmények
                  (S: szolgáltatásnyújtás, R: kutatás vagy tanulmányi munka)
               
               
                  Támogatható kiadások
               
               
                  Nemzeti hozzájárulás
               
               
                  EK-hozzájárulás
               
            
                  A tengerentúli megyékre vonatkozó alprogram
               
            
                  1.1. intézkedés
               
               
                  Mennyiségi polimeráz-láncreakciós (R) módszer
               
               
                  120 000
               
               
                  48 000
               
               
                  72 000
               
            
                  1.2. intézkedés
               
               
                  A citrusfélékre vonatkozó kutatás (R)
               
               
                  50 000
               
               
                  20 000
               
               
                  30 000
               
            
                  Részösszeg
               
               
                   
               
               
                  170 000
               
               
                  68 000
               
               
                  102 000
               
            
                  Martinique
               
            
                  2.1. intézkedés
               
               
                  Növény-egészségügyi felmérések és károsító szervezetek ellenőrzésére szolgáló új módszerek (S)
               
               
                  95 600
               
               
                  38 240
               
               
                  57 360
               
            
                  Részösszeg
               
               
                   
               
               
                  95 600
               
               
                  38 240
               
               
                  57 360
               
            
                  Francia Guyana
               
            
                  3.1. intézkedés
               
               
                  Mezőgazdasági növény-egészségügyi figyelmeztető rendszer irányítása (S)
               
               
                  112 000
               
               
                  44 800
               
               
                  67 200
               
            
                  Részösszeg
               
               
                   
               
               
                  112 000
               
               
                  44 800
               
               
                  67 200
               
            
                  Guadeloupe
               
            
                  4.1. intézkedés
               
               
                  A gyümölcslegyekre vonatkozó felügyeleti hálózat irányítása (S)
               
               
                  18 500
               
               
                  7 400
               
               
                  11 100
               
            
                  4.2. intézkedés
               
               
                  A lakosság tájékoztatása a károsító szervezetek behurcolásának kockázatairól (S)
               
               
                  15 000
               
               
                  6 000
               
               
                  9 000
               
            
                  Részösszeg
               
               
                   
               
               
                  33 500
               
               
                  13 400
               
               
                  20 100
               
            
                  Összesen
               
               
                   
               
               
                  411 100
               
               
                  164 440
               
               
                  246 660